Overwatch 2

**Overwatch 2** on Blizzard Entertainmentin kehittämä ensimmäisen persoonan ammuntapeli ja jatko-osa vuoden 2016 videopelille *[[Overwatch]]*. Peli julkistettiin virallisesti BlizzConissa 1. marraskuuta 2019. Sen ilmoitettiin käyttävän samaa pelimoottoria ja ”jaettua moninpeliympäristöä” kuin alkuperäisen *Overwatchin* kanssa, jotta pelaajat voisivat toisiaan vastaan pelatessaan säilyttää kaikki molemmista peleistä avatut ominaisuudet. *Overwatch 2* sisältää kaikki vanhat sekä myös uusia hahmoja, karttoja ja PvP-pelimuotoja.

*Overwatch 2* varhaisjulkaistiin Windowsille, PlayStation 4:lle, PlayStation 5:lle, Xbox Onelle ja Xbox Series X/S:lle 4. lokakuuta 2022. Pelin virallinen julkaisu oli 10. elokuuta 2023, pelin kuudennen kauden yhteydessä. 10. helmikuuta 2026, peli uudelleenbrändättiin **Overwatchiksi**, ja samalla pelin narratiiviset elementit muutettiin sopimaan enemmän yhteen uusien julkaistavien hahmojen ja kausien kanssa.

## Pelaaminen
### Pelimuodot

Alkuperäisestä *Overwatchista* tutut PvP-pelimuodot *Practice*, *Quick Play*, *Arcade*, ja *Competitive* sekä tehtävät *Assault*, *Escort*, *Capture the Flag*, *Control* ja *Capture & Escort* tekevät paluun. Lisäksi esitellään uusi tehtävä: *Push*, jossa joukkueet taistelevat robotista, joka hallintaan saamisen lisäksi on saatava toimitetuksi vastustajan tiimin puolelle. *Push* tuli yhdeksi vakiotehtäväksi *Quick Play*- ja *Competitive*-muotoihin Overwatch Leagueen. 

*Overwatch 2*:een oli alun perin tarkoitus tulla myös PvE-pelimuotoja, joka muistuttaisivat pelaamistavoiltaan alkuperäiseen *Overwatchiin* julkaistuja tapahtumia. PvE-pelimuotoihinolisi kuulunut neljän pelaajan tehtäviä, joissa taisteltaisiin tietokoneohjattuja EPH-hahmoja vastaan. Pelaajat olisivat pystyneet keräämään kokemuspisteitä käyttämälleen hahmolle ja avaamaan uusia passiivisia taitoja, jotka tehostavat sankarin nykyisiä kykyjä. Toukokuussa 2023, pelin kehittäjät kuitenkin peruivat suunnitelman PvE-tarinatilan toteuttamisen suhteen, peläten niiden vaikuttavan negatiivisesti PvP-elementteihin. Niinpä peliin toteutettiin tarinapohjaisia eventtejä ja PvE:nä pelattavia tarinatehtäviä, joita alettiin julkaista peliin kuudennelta kaudelta alkaen.

Helmikuussa 2026, kauden 20 päättyessä, Blizzard uudelleenbrändäsi pelin *Overwatchiksi*, ja alkoi keskittyä kokonaisen vuoden kestäviin tarinakaareihin, jotka käsittäisivät kuusi kautta yhtä narratiivia kohden, ensimmäisen tarinakaaren ollessa nimeltään ”Reign of Talon”. Ensimmäinen uudelleenbrändäyksen jälkeen julkaistu kausi myös nimettiin tämän johdosta kaudeksi 1.

### Pelihahmot
Peli sisältää sekä alkuperäisen *Overwatchin* kaikki 32 hahmoa että uusia hahmoja. Lisäksi osaa vanhojen hahmojen luokituksista ja kyvyistä on muutettu. Kaksi uutta hahmoa, Sojourn ja Junker Queen, tulivat pelattaviksi beetatestauksen aikana. Ja kolmas uusi hahmo, Kiriko, pelin ensimmäisellä kaudella. Toiselta kaudelta alkaen on julkaistu yksi uusi hahmo vain niillä kausilla, joiden järjestysluku on parillinen (2., 4., jne.).

Pelin ensimmäinen uudelleenbrändäyksen jälkeinen kausi julkaisi helmikuussa 2026 poikkeuksellisesti viisi uutta hahmoa: Dominan, Anranin, Emren, Mizukin ja Jetpack Catin. Siitä lähtien peliin on ilmoitettu tulevan jokaisen uuden kauden yhteydessä aina yksi uusi hahmo.

Hahmot lajitellaan kolmeen ryhmään:
* Damage (): Anran, Ashe (ja B.O.B.), Bastion, Cassidy, Echo, Emre, Freja, Genji, Hanzo, Junkrat, Mei, Pharah, Reaper, Soldier: 76, Sojourn, Sombra, Symmetra, Torbjörn, Tracer, Vendetta, Venture ja Widowmaker
* Tank (): D.Va, Domina, Doomfist, Hazard, Junker Queen, Mauga, Orisa, Ramattra, Reinhardt, Roadhog, Sigma, Winston, Wrecking Ball ja Zarya
* Support (): Ana, Baptiste, Brigitte, Illari, Jetpack Cat, Juno, Kiriko, Lifeweaver, Lúcio, Mercy, Mizuki, Moira, Wuyang ja Zenyatta

Pelin hahmoilla on omat tarinansa ja he tulevat eri puolilta maailmaa.

* Alankomaat – Sigma
* Australia – Junker Queen, Junkrat ja Roadhog
* Brasilia – Lúcio
* Egypti – Ana ja Pharah
* Etelä-Korea – D.Va
* Haiti – Baptiste
* Horizon Lunar Colony (Kuu) – Winston ja Wrecking Ball
* Intia – Domina ja Symmetra
* Irlanti – Moira
* Iso-Britannia – Tracer
* Italia – Vendetta

* Japani – Genji, Hanzo, Kiriko ja Mizuki
* Kanada – Sojourn ja Venture
* Kiina – Anran, Mei ja Wuyang
* Meksiko – Sombra
* Nepal – Ramattra ja Zenyatta
* Nigeria – Doomfist
* Numbani – Orisa
* Peru – Illari
* Ranska – Widowmaker
* Red Promise Colony (Mars) – Juno
* Ruotsi – Brigitte ja Torbjörn

* Saksa – Reinhardt
* Samoa – Mauga
* Singapore – Echo
* Skotlanti – Hazard
* Sveitsi – Mercy
* Tanska – Freja
* Thaimaa – Lifeweaver
* Turkki – Emre
* Venäjä – Zarya
* Yhdysvallat – Ashe, Cassidy, Reaper ja Soldier: 76
* Ei kansalaisuutta – Bastion ja Jetpack Cat

### Rahoitus
Toisin kuin edeltäjänsä, *Overwatch 2* on ilmaiseksi pelattava. *Overwatch 2* luopuu myös loot box -järjestelmästä ja siirtyy battle pass -järjestelmään pelin rahoittamiseksi. Battle pass -järjestelmässä kerätään tasoja pelaamalla ja edetään polkua, josta avataan pelin esineitä tai muuta. *Overwatch 2*:ssa osa pelihahmoista on saatavissa vain maksullisille pelaajille.

## Ääninäyttelijät
### Pelattavat hahmot

### Muut hahmot

## Lähteet